సామాన్య, మధ్య తరగతి వర్గాలను ఠారెత్తిస్తున్న జీఎస్టీఅందరికీ భారమేనా?!సామాన్యుల నుంచి సంపన్నుల వరకు స్థాయిని బట్టి వడ్డన!నెలవారీ 8 - 10 శాతం భారం తప్పదురూ.20 వేలు ఆదాయం వచ్చే కుటుంబంపై రూ.2 వేలు ప్రభావంరూ. 20 లక్షల టర్నోవర్ దాటితే జీఎస్టీ పరిధిలోకివ్యాట్ కంటే కూడా అధికమే!స్థూలంగా జేబులకు చిల్లు(ఆంధ్రజ్యోతి)జీఎస్టీపై భిన్నాభిప్రాయాలు వ్యక్తమవుతూనే ఉన్నాయి. కాదనలేక, ఔననలేక ఆందోళనల నడుమ స్వాగతం పలుకుతున్నారు. జీఎస్టీ అమలు ప్రక్రియలో దేశంలోనే ఆంధ్రప్రదేశ్ ముందంజలో ఉండగా, జిల్లా మూడో స్థానంలో ఉంది. శుక్రవారం అర్థరాత్రి నుంచి దేశవ్యాప్తంగా గూడ్స్ సర్వీస్ టాక్స్ (జిఎస్టీ) అమలులోకి వస్తుంది. ఈ కార్యక్రమాన్ని దేశరాజధానిలో పెద్ద ఎత్తున నిర్వహిస్తుండగా, స్థానికంగా ఆందోళనలు, అసమ్మతి వాదనలు కొనసాగుతూనే ఉన్నాయి.ఇప్పటి వరకు ఉన్న ఎక్సైజ్, వ్యాట్ టాక్సులను మిళితం చేసి ఒకే పన్ను విధానాన్ని అమలులోకి తెచ్చారు. ఈ విధానం ద్వారా ప్రయోజనమే కలుగుతుందని ప్రభుత్వాలు, అధికారులు చెపుతుండగా, వ్యాపారులు నిరసన వ్యక్తం చేస్తున్నారు. ప్రజలు ఆందోళనకు గురవుతున్నారు. ఇకపై వస్తు రేట్లకు అదనపు ధరలు వసూలు చేస్తారనే ప్రచారం జరుగుతోంది. జిఎస్టీ అమలుతో అధిక ధరలు తప్పవంటున్నారు. అధికారుల వాదన ఇందుకు భిన్నంగా ఉంది. ఇంతకు ముందు ఎక్సైజ్, వ్యాట్ టాక్స్ కలిపి 17 శాతంగా ఉండేదని, జిఎస్టీ రాకతో ఇప్పుడది 18 శాతానికి పైబడిందని, తద్వారా ధరల్లో పెద్ద వ్యత్యాసాలు రావని కమర్షియల్ టాక్స్ అధికారులు పేర్కొంటున్నారు.జిఎస్టీ అమలులో భాగంగా చెక్పోస్టులు రద్దుతో వ్యాపారులకు చిక్కులు తప్పనున్నాయి. ఇకపై అన్ని సేవలు ఆన్లైన్ ద్వారా జరగనుండటంతో అవినీతికి అంతగా ఆస్కారం ఉండదు. అయితే ఈ అభిప్రాయాలతో వ్యాపార వర్గాలు ఏకీభవించడం లేదు. ఆన్లైన్ వల్ల టెక్నికల్ సమస్యలు తలెత్తుతాయని, కంప్యూటర్ పరిజ్ఞానం అందరికీ లేక పోవడంతో అవస్థలు తప్పవనే అభిప్రాయాన్ని వ్యక్తం చేస్తున్నారు. వ్యాపారులు జీఎస్టీని స్వాగతించే పరిస్థితులు కనిపించడం లేదు. ఇప్పటికి జిల్లాలో పలు వ్యాపార సంస్థలు ఆందోళన చేస్తూనే ఉన్నాయి. చేనేత, వస్త్ర వ్యాపారులు, చెప్పుల షాపుల యాజమాన్యాలు నిరసన కొనసాగిస్తూనే ఉన్నాయి. మిగిలిన వ్యాపార వర్గాలలోను దీని పట్ల అభద్రతా భావం ఉన్నప్పటికీ ప్రభుత్వ నిర్ణయాన్ని కాదనలేక, ఔననలేక స్వాగతిస్తున్నట్టు పరిస్థితి కానిపిస్తోంది.వ్యాపారుల ఇష్టారాజ్యంగా మారే అవకాశం ఉందిజీఎస్టీ రూపంలో నూతన పన్ను అమల్లోకి వస్తున్న నేపథ్యంలో, వ్యాపారులు కూడా దీనిని అడ్వాంటేజీ తీసుకునే అవకాశాలు ఎక్కువగా ఉన్నాయి. ప్రజల్లో  జీఎస్టీ పట్ల అవగాహన తక్కువగా ఉంటుంది. కాస్తో, కూస్తో అవగాహన ఉన్నప్పటికీ లోతైన విషయాలు తెలియవు కాబట్టి వ్యాపారులు తమకు అవకాశంగా మలుచుకునే అవకాశాలున్నాయి. వ్యాపారుల దోపిడీ పెచ్చుమీరే ప్రమాదం ఉంది. ప్రతిదానికీ జీఎస్టీ తగిలించి ప్రజల జేబులకు చిల్లులు పెట్టే ప్రమాదాలు కూడా ఉన్నాయి. నిత్యావసరాల కృత్రిమ కొరతను సృష్టించే ప్రమాదం కూడా ఉంది.కొత్తగా ఏర్పాటైన జీఎస్టీ విభాగానికి చెందిన అధికారులు నేటి నుంచి ఎన్ఫోర్స్మెంట్ బలగాలతో ప్రత్యేకంగా మానిటరింగ్ చేయాల్సిన అవసరం ఉంది. జీఎస్టీ అమలు నేపథ్యంలో, ఇవన్నీ సర్దుకోవటానికి ఆరు నెలల నుంచి సంవత్సరం కాలం పట్టవచ్చు. చిన్న వ్యాపారులకు పెద్ద కష్టంజీఎస్టీతో చిన్న వ్యాపారులకు పెద్ద కష్టాలు ముంచుకొస్తున్నాయి. రోజుకు రూ. 60 నుంచి 70 వేలు సగటు టర్నోవర్ ఉన్న ప్రతి వ్యాపార సంస్థ తప్పనిసరిగా రిటర్న్స్ దాఖలు చేయాల్సి ఉంటుంది. బిల్లుల నిర్వహణ, అక్కౌంట్స్ నిర్వహణ విషయంలో జాగ్రత్తగా ఉండాలి. రిటర్న్స్ కూడా ఆన్లైన్లో దాఖలు చేయాలి. ఇదంతా పెద్ద ప్రహసనంతో కూడిన పని కావటంతో గతంలో మాదిరిగా వ్యాపారులు చిట్టాపద్దుల పుస్తకాలు రాసుకుంటే కుదరదు. తప్పనిసరిగా కన్సల్టెంట్లను నియమించుకోవాల్సి ఉంటుంది. ఇందు కోసం నెలకు చిన్న సంస్థలు కనీసం రూ.10 వేలు అయినా వెచ్చించాల్సి రావచ్చు.ఇల్లు కట్టడం అంత ఈజీ కాదునూతనంగా వస్తున్న జీఎస్టీ.. గృహ నిర్మాణుపై కూడా ప్రభావం చూపబోతోంది. ఇంటి నిర్మాణం కోసం చేసే ప్రతి రూపాయికి లెక్క చూపాల్సి ఉంటుంది. సిమెంట్ మీద గతంలో 14.5 శాతం వ్యాట్ మాత్రమే ఉంది. ఇపుడు జీఎస్టీ 28 శాతం ఉంటుంది. స్టీల్ మీద గతంలో 18 శాతం పన్ను ఉండేది. ఇందులో పెద్దగా మార్పు లేదు. ఇంతటితో అవలేదు. ఇప్పటి వరకు ఇల్లు కట్టుకుంటే కార్మికులకు చెల్లించే జీతభత్యాల మీద పన్నులు ఉండేవి కావు. కొత్తగా వచ్చి పడుతున్న ఈ జీఎస్టీతో వారికి చెల్లించే లేబర్ చార్జీల మీద 18 శాతం  జీఎస్టీ కట్టాల్సి ఉంటుంది.కౌలు ఆదాయం కూడా జీఎస్టీ పరిధిలోకే మీరొక వ్యాపారి అనుకుందాం. ఎక్కడో మీరు చిన్న వ్యాపార సంస్థను నిర్వహిస్తున్నారు. మీకు వ్యాపారంతో పాటు కొంత పొలం కూడా ఉందనుకుందాం. ఆ భూమిని పండించే తీరిక లేక కౌలుకు ఇచ్చారు. జీఎస్టీ నిబంధనల ప్రకారం ఈ రెండింటి ఆదాయాన్ని కూడా పరిగణనలోకి తీసుకుని మీరు ఎంత పన్ను కట్టాలో లెక్క తేల్చుతారు.వ్యాట్ కంటే.. అధికపోటుఇప్పటి వరకు విలువ ఆధారిత పన్ను (వ్యాట్) ఎక్కువగా ఉండేది. వ్యాట్ విలువ 14.5 శాతం ఉండటం వల్లనే వివిధ రంగాలు లబోదిబో మనేవి. ఇక జీఎస్టీ ఏకంగా 28 శాతం విధించటంతో వ్యాట్ వల్ల ప్రత్యక్షంగా, పరోక్షంగా ఇబ్బందులు పడుతున్న వారంతా ఠారెత్తుతున్నారు.అన్ని వర్గాలపైనా భారమే జీఎస్టీ విధానం నిపుణులు చెబుతున్నట్టు సామాన్య, మధ్య తరగతి వర్గాలతో పాటు సంపన్న వర్గాలపై కూడా ప్రభావం చూపించే పరిస్థితులు ఉన్నాయి. ఏ వర్గాల ప్రజలూ దీని నుంచి తప్పించుకునే అవకాశం లేదని అర్థమవుతోంది.రూ. 20 లక్షల ఆదాయం దాటితే జీఎస్టీ పరిధిలోకి వస్తువులు, సేవల విలువ రూ. 20 లక్షల టర్నోవర్ దాటితే జీఎస్టీ పరిధిలోకి వస్తుంది. ఒక దుకాణంలో జీఎస్టీ పరిధిలోకి వచ్చే వస్తువులూ, మినహాయింపు ఉన్న వస్తువులు రెండూ ఉంటాయి. మొత్తం మీదా చూస్తే టర్నోవర్ మీదనే విక్రయదారుడిపై జీఎస్టీ విధింపు ఉంటుంది. ఇతరత్రా ఆదాయం ఉండి వ్యవసాయ భూములను కౌలుకిచ్చినా రూ.20 లక్షల టర్నోవర్ దాటితే జీఎస్టీ పరిధిలోకి రానున్నారు.ఒక డాక్టర్ వైద్య సేవలు అందించే విషయంలో మినహాయింపులు ఉన్నా.. ఇతరత్రా ఆదాయం ఉంటే జీఎస్టీ పరిధిలోకి వస్తాడు. ఒక ఇంటి యజమాని తన ఆదాయంతో పాటు ఇంటి అద్దెలతో కలిపి రూ. 20 లక్షల టర్నోవర్ దాటితే జీఎస్టీ పరిధిలోకి వచ్చేస్తాడు. అద్దెదారుడికి మినహాయింపులు ఉన్నా.. ఇంటి యజమాని నిర్ణీత పరిమితి దాటితే పన్ను పరిధిలోకి వస్తాడు కాబట్టి.. ఆ భారాన్ని అద్దెదారులపైనే వేస్తాడు.గ్యాస్కు .. మినహాయింపుమహిళలకు మాత్రం ఇదొక శుభవార్త. జాకెట్ ముక్కల దగ్గర కూడా వదలని జీఎస్టీ కౌన్సిల్ వంటగ్యాస్ మీద మాత్రం కాస్త కనికరం చూపింది. గ్యాస్ (పీడీఎస్) మీద ఉన్న పన్నును 5 శాతానికి తగ్గించింది.రామాయణం గురించి పది ప్రశ్నలకు సమాధానాలు చెబితే చాలు రూ.10వేల బహుమతులు గెలుచుకోవచ్చుగ్యాస్కు .. మినహాయింపుమహిళలకు మాత్రం ఇదొక శుభవార్త. జాకెట్ ముక్కల దగ్గర కూడా వదలని జీఎస్టీ కౌన్సిల్ వంటగ్యాస్ మీద మాత్రం కాస్త కనికరం చూపింది. గ్యాస్ (పీడీఎస్) మీద ఉన్న పన్నును 5 శాతానికి తగ్గించింది.రామాయణం గురించి పది ప్రశ్నలకు సమాధానాలు చెబితే చాలు రూ.10వేల బహుమతులు గెలుచుకోవచ్చు
saamaanya, madhya taragati vargaalanu taarettistunna jeestiandariki bharamena?!saamaanyula nunchi sampannula varaku sthaayini batti vaddana!nelavari 8 - 10 saatam bharam tappaduruu.20 velu aadaayam vache kutumbampai roo.2 velu prabhaavamruu. 20 lakshala tarnover daatithe gst paridhilokivyat kante kuudaa adhikame!sthoolamgaa jebulaku chillu(aandhrajyoti)gstpy bhinnabhiprayalu vyaktamavutuunae unnaayi. kaadanaleka, aunanaleka aandolanala naduma swaagatam palukutunnaru. gst amalu prakriyalo desamlone andhrapradesh mundanjalo undagaa, jilla moodo sthaanamlo undi. sukravaaram ardharaathri nunchi desavyaaptamgaa goods survies tax (gst) amaluloki vastundi. ee kaaryakramaanni desaraajadhaanilo pedda ettuna nirvahistundagaa, sthaanikamgaa aandolanalu, asammati vaadanalu konasagutune unnaayi.ippati varaku unna exise, vyat taxulanu militam chesi oke pannu vidhaanaanni amaluloki tecchaaru. ee vidhaanam dwara prayojaname kalugutundani prabhutvaalu, adhikaarulu cheputundagaa, vyaapaarulu nirasana vyaktam chestunnaru. prajalu aandolanaku guravutunnaru. ikapai vastu retlaku adanapu dharalu vasulu chestarane prachaaram jarugutondi. gst amalutho adhika dharalu tappavantunnaru. adhikaarula vaadana induku bhinnamgaa undi. intaku mundu exise, vyat tax kalipi 17 saatamgaa undedani, gst raakatho ippudadi 18 saataaniki paibadindani, tadwara dharallo pedda vyatyaasaalu ravani comersial tax adhikaarulu perkontunnaru.gst amalulo bhagamga chekpostulu raddutho vyaapaarulaku chikkulu tappanunnaayi. ikapai anni sevalu anline dwara jaraganundatamto avineetiki antagaa askaram undadu. ayithe ee abhipraayaalato vyapara vargaalu ekibhavinchadam ledu. anline valla technical samasyalu talettutaayani, computer parignaanam andarikee leka povadamtho avasthalu tappavane abhipraayaanni vyaktam chestunnaru. vyaapaarulu gstne swaagatinche paristhitulu kanipinchadam ledu. ippatiki jillaalo palu vyapara samsthalu aandolana chestune unnaayi. chenetha, vastra vyaapaarulu, cheppula shapula yajamanyalu nirasana konasagistune unnaayi. migilina vyapara vargaalalonu deeni patla abhadrata bhavam unnappatikii prabhutva nirnayaanni kaadanaleka, aunanaleka swaagatistunnattu paristhiti kaanipistondi.vyaapaarula ishtaaraajyamgaa mare avakaasam undijeesty roopamlo noothana pannu amalloki vastunna nepathyamlo, vyaapaarulu kuudaa deenini advantagey teesukune avakaasaalu ekkuvagaa unnaayi. prajallo  gst patla avagaahana takkuvagaa untundi. kasto, kusto avagaahana unnappatikii lotaina vishayaalu teliyavu kabatti vyaapaarulu tamaku avakaasamgaa maluchukune avakaasaalunnaayi. vyaapaarula dopidi pechumiree pramaadam undi. pratidaanikii gst tagilinchi prajala jebulaku chillulu pette pramaadaalu kuudaa unnaayi. nityaavasaraala krutrima koratanu srushtinche pramaadam kuudaa undi.kottagaa erpaataina gst vibhaagaaniki chendina adhikaarulu neti nunchi enforsment balagaalato pratyekamgaa manitering cheyalsina avasaram undi. gst amalu nepathyamlo, ivannee sardukovataaniki aaru nelala nunchi samvatsaram kaalam pattavacchu. chinna vyaapaarulaku pedda kashtanjeeestiito chinna vyaapaarulaku pedda kashtaalu munchukostunnaayi. rojuku roo. 60 nunchi 70 velu sagatu tarnover unna prati vyapara samstha tappanisarigaa reterns daakhalu cheyalsi untundi. billula nirvahana, accounts nirvahana vishayamlo jaagrattagaa undaali. reterns kuudaa aanlainlo daakhalu cheyali. idantaa pedda prahasanamtho kuudina pani kaavatamtho gatamlo maadirigaa vyaapaarulu chittapaddula pustakaalu rasukunte kudaradu. tappanisarigaa kansaltentlanu niyaminchukovalsi untundi. indu kosam nelaku chinna samsthalu kaneesam roo.10 velu aina vecchinchaalsi raavacchu.illu kattadam anta eejee kaadunuutanamgaa vastunna gst.. gruha nirmaanupai kuudaa prabhaavam chupabotondi. inti nirmaanam kosam chese prati roopaayiki lekka chupalsi untundi. siment meeda gatamlo 14.5 saatam vyat matrame undi. ipudu gst 28 saatam untundi. steel meeda gatamlo 18 saatam pannu undedi. indulo peddagaa maarpu ledu. intatitoe avaledu. ippati varaku illu kattukunte kaarmikulaku chellinche jeetabhatyaala meeda pannulu undevi kaavu. kottagaa vachi padutunna ee jstto vaariki chellinche laber chaarjeela meeda 18 saatam  gst kattalsi untundi.kaulu aadaayam kuudaa gst paridhiloke meeroka vyaapaari anukundam. ekkado meeru chinna vyapara samsthanu nirvahistunnaaru. meeku vyaapaaramtho paatu kontha polam kuudaa undanukundam. aa bhoomini pandinche teerika leka kauluku icharu. gst nibandhanala prakaaram ee rendinti aadaayaanni kuudaa parigananaloki teesukuni meeru entha pannu kattaalo lekka telchutaaru.vyat kante.. adhikapotuippati varaku viluva aadhaarita pannu (vyat) ekkuvagaa undedi. vyat viluva 14.5 saatam undatam vallane vividha rangaalu labodibo manevi. ika gst ekamgaa 28 saatam vidhinchatamtho vyat valla pratyakshamgaa, parokshamgaa ibbandulu padutunna vaarantaa taarettutunnaaru.anni vargalapaina bharame gst vidhaanam nipunulu chebutunnattu saamaanya, madhya taragati vargaalato paatu sampanna vargaalapai kuudaa prabhaavam choopinche paristhitulu unnaayi. e vargala prajaluu deeni nunchi tappinchukune avakaasam ledani ardhamavutondi.roo. 20 lakshala aadaayam daatithe gst paridhiloki vastuvulu, sevala viluva roo. 20 lakshala tarnover daatithe gst paridhiloki vastundi. oka dukaanamlo gst paridhiloki vache vastuvuluu, minahaayimpu unna vastuvulu rendoo untaayi. mottam meeda chuste tarnover meedane vikrayadaarudipai gst vidhimpu untundi. itaratra aadaayam undi vyavasaaya bhoomulanu kaulukichinaa roo.20 lakshala tarnover daatithe gst paridhiloki raanunnaaru.oka dactor vaidya sevalu andinche vishayamlo minahaayimpulu unna.. itaratra aadaayam unte gst paridhiloki vastaadu. oka inti yajamani tana aadaayamto paatu inti addelatho kalipi roo. 20 lakshala tarnover daatithe gst paridhiloki vachestaadu. addedaarudiki minahaayimpulu unna.. inti yajamani nirneeta parimiti daatithe pannu paridhiloki vastaadu kabatti.. aa bhaaraanni addedaarulapaine vestaadu.gyasku .. minahaayimpumahilalaku maatram idoka subhavaarta. jacket mukkala daggara kuudaa vadalani gst counsil vantagyas meeda maatram kaasta kanikaram chuupindi. gyas (pds) meeda unna pannunu 5 saataaniki tagginchindi.ramayanam gurinchi padi prasnalaku samaadhaanaalu chebithe chaalu roo.10vela bahumatulu geluchukovachugyas .. minahaayimpumahilalaku maatram idoka subhavaarta. jacket mukkala daggara kuudaa vadalani gst counsil vantagyas meeda maatram kaasta kanikaram chuupindi. gyas (pds) meeda unna pannunu 5 saataaniki tagginchindi.ramayanam gurinchi padi prasnalaku samaadhaanaalu chebithe chaalu roo.10vela bahumatulu geluchukovachhu